**Εμπλεκόμενες γνωστικές περιοχές:**Ενότητα: Παιδί και Μαθηματικά:

Η ενότητα αυτή εντάσσεται στην ενότητα του Νέου αναλυτικού προγράμματος «Αριθμοί και Πράξεις» και αντιστοιχεί στο γενικό στόχο «Γνωριμία παιδιών με τους αριθμούς και τα σύμβολα.» Αυτός ο στόχος εμπεριέχει την δεξιότητα να αριθμούν τα παιδιά από έναν αριθμό και μετά, Να απαριθμούν λεκτικά (απαγγέλλουν/ εκφωνούν), να διαβάζουν και να γράφουν αριθμούς από το 1-5, να κατανοούν την πληθικότητα.

**Σκοπός και στόχοι**

**Γενικός σκοπός:** Να γνωρίσουν οι μαθητές τους αριθμούς από το 1-5

**Στόχοι:**

Οι μαθητές,

* να μάθουν σταδιακά να απαριθμούν από έναν αριθμό και μετά,
* να καταμετρούν αντικείμενα από το υλικό της τάξης ή αντικείμενα από κάρτες ή εικόνες ή άλλες μορφές συμβολικής αναπαράστασης
* να γράφουν τους αριθμούς από 1-5
* να κατανοούν την πληθικότητα των αριθμών 1-5